News Update: เยลเลนเชื่อเศรษฐกิจถดถอย ‘เลี่ยงได้’ จากตลาดแรงงานยังฟื้นตัวแข็งแกร่ง แต่เงินเฟ้ออาจลากยาวทั้งปี 2022 - FINNOMENA
'เจเน็ต เยลเลน' รมว. คลังสหรัฐฯ เชื่อมั่น เศรษฐกิจถดถอยเป็นเรื่องที่ ‘หลีกเลี่ยงได้’ แต่เงินเฟ้อที่สูงแบบยอมรับไม่ได้อาจลากยาวต่อเนื่องไปตลอดปี 2022
20 มิ.ย. 2565

‘เจเน็ต เยลเลน’ รมว. คลังสหรัฐฯ เชื่อมั่น เศรษฐกิจถดถอยเป็นเรื่องที่ ‘หลีกเลี่ยงได้’ แต่เงินเฟ้อที่สูงแบบยอมรับไม่ได้อาจลากยาวต่อเนื่องไปตลอดปี 2022
เยลเลนคาดว่าจะได้เห็นเศรษฐกิจชะลอตัวในสัปดาห์นี้ แต่เศรษฐกิจและตลาดแรงงานที่ฟื้นตัวแล้ว จะนำไปสู่ความคาดหวังในการเติบโตที่แน่วแน่และมั่นคง ทำให้เยลเลนไม่คิดว่า “เศรษฐกิจถดถอย” เป็นเรื่องที่หลีกเลี่ยงไม่ได้ขนาดนั้น
โดยเยลเลนไม่เชื่อว่าการใช้จ่ายที่ลดลงของผู้บริโภคจะเป็นสาเหตุของภาวะถดถอย เพราะตลาดแรงงานของสหรัฐฯ แข็งแกร่งที่สุดในช่วงหลังสงคราม
แม้จะมีมุมมองบวกต่อการหลีกเลี่ยงภาวะเศรษฐกิจถดถอย แต่เยลเลนมองว่าเงินเฟ้อที่สูงขึ้นมาจากปัญหาระดับโลกทั้งสงครามในยูเครนและโควิด-19 ซึ่งปัจจัยเหล่านี้ไม่น่าจะลดลงในทันที และเงินเฟ้อในระดับสูงอาจลากยาวต่อเนื่องไปตลอดทั้งปี แต่คาดว่าจะชะลอตัวลงในอีกไม่กี่เดือนข้างหน้า
อย่างไรก็ตาม Loretta Mester ประธาน Fed สาขาคลีฟแลนด์ระบุว่า การเติบโตของสหรัฐฯ จะชะลอตัวลง และภัยคุกคามจากภาวะถดถอยกำลังเพิ่มขึ้น
โดย Mester กล่าวว่า ความเสี่ยงที่เพิ่มขึ้นในการเกิดภาวะเศรษฐกิจถดถอยส่วนหนึ่งมาจากนโยบายการเงินที่เปลี่ยนแปลงรวดเร็วกว่าที่เคยเป็นมาเล็กน้อย และมองว่า Fed ต้องใช้เวลาอีกหลายปีในการทำให้เงินเฟ้อทั่วไปกลับมาสู่ระดับเป้าหมายที่ 2%
ขณะที่ Christopher Waller หนึ่งในคณะกรรมการ Fed ได้ออกมาเรียกร้องสนับสนุนให้ขึ้นอัตราดอกเบี้ยนโยบาย 75 bps ในการประชุมเดือน ก.ค. เพื่อรับมือเงินเฟ้อ โดยระบุว่า Fed ได้ทุ่มหมดหน้าตักเพื่อจัดการเงินเฟ้อ ซึ่งเป็นสิ่งสำคัญที่สุด
อ้างอิง: 
https://www.bloomberg.com/news/articles/2022-06-19/yellen-says-elevated-us-inflation-locked-in-for-the-rest-of-2022?srnd=premium-asia&sref=e4t2werz 
https://www.cnbc.com/2022/06/19/treasury-secretary-janet-yellen-says-recession-isnt-inevitable.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เศรษฐกิจ
เศรษฐกิจถดถอย
เศรษฐกิจสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA